Kritiese denke in die werksplek: Van probleme tot kreatiewe oplossings – S-Leer
Praktiese vaardighede om probleme se kernoorsake effektief te identifiseer. Tegnieke om probleme proaktief en kreatief in die werksplek op te los.
Wanneer die webinaar voltooi is, sal jy die praktiese vaardighede hê om kernoorsake van probleme effektief te identifiseer. Jy sal tegnieke hê om probleme proaktief en kreatief in die werksplek op te los.
Henk Labuschagne is ŉ vooraanstaande beradingsbedryfsielkundige wat spesialiseer in bestuurs- en werknemervaardigheidsprogramme (psigometries en vaardigheidsgebaseerde evaluerings­metodologie) en effektiewe spanwerk. Hy fasiliteer ook strategiese beplanningsessies vir maatskappye, besigheidseenhede en werkspanne. Henk het in Johannesburg grootgeword en het aan die Universiteit van Pretoria studeer waar hy ŉ B-graad, Honneurs en Meestersgraad in Sielkunde verwerf het.
Henk se loopbaan het in 1985 as ŉ sielkundige aan die Rustenburg Educational Aid Centre afgeskop. Daarna het hy die hoof van die Opleidingseenheid by die Rustenburg Munisipaliteit geword. In 1991 het hy by die Kamer van Mynwese in Klerksdorp as ŉ sielkundige aangesluit waar hy beradingsdienste aan die verskillende myngroepe in die gebied verskaf het.
In 1997 vestig Henk die Workplace Skills Academy Training Company wat deur SAQA geakkrediteer is en wat bestuurs- en werknemersopleidingprogramme aanbied, asook programme vir jongmense wat die werksplek betree. Hy is ook die stigter van Peoplewise Business Solutions wat in bestuurs- en werknemersevaluering, beter spanwerk, programme vir uitvoerende en ander bestuurslede, en die fasilitering van strategiese beplanningsessies vir maatskappye, besigheidseenhede en werkspanne spesialiseer.